internet vaartha 156 Views
ముంబై : దేశీయంగా ఆన్‌లైన్‌ విక్రయాల్లో దిగ్గజంగా మారిన ఫ్లిప్‌కార్ట్‌ తాజాగా భారీస్థాయి ఉపకరణాల కొనుగోలుకు జీరో శాతం వడ్డీతో కూడిన ఇఎంఐ పథకాలను ఆఫర్‌చేస్తోంది. ఎల్‌ఇడి టెలివిజన్లు, ఇతర ఎలక్ట్రానిక్‌ ఉత్పత్తులపరంగా వీటిని ఖర్చులేన ఇఎంఐ విధానం అనుసరించాలనిచూస్తోంది. అత్యంత ఖర్చుతోకూడిన ఉత్పత్తులనుసైతం ఆన్‌లైన్‌లో కొనుగోలుచేసుకోవచ్చన్న భావనను పెంపొందిం చేందుకు సమాన నెలసరి వాయిదాల పథకాలను కూడా తెస్తోంది. జీరో ప్రాసెసింగ్‌ ఫీజు, జీరో డౌన్‌పేమెంట్‌, జీరోవడ్డీలను కస్టమర్లకు ఆఫర్‌చేస్తోంది. ఇందుకోసంబజాజ్‌ ఫిన్‌సెర్వ్‌తో ఒప్పందం చేసుకుంది. ఎంపికచేసిన ఉత్పత్తులు, విక్రయ కంపెనీలకు ఈ సౌలభ్యంఉంది. మూడు నెలల నుంచి 12నెలల పాటు ఈ వాయిదాలు కొనసాగుతాయి. దేశంలోకనీసం ఒకటిశాతం మంది కూడా క్రెడిట్‌ కార్డులు పొందినవారులేరు. సాంప్రదాయ బ్యాంకింగ్‌ వ్యవస్థలో చిన్నచిన్న వ్యక్తిగత రుణాలు పొందాలంటే కష్టమే. అందువల్లనే ఫ్లిప్‌కార్ట్‌ తాజావ్యూహం ఈవర్గాలను ఆకట్టుకునేందుకు ఇఎంఐ విధా నం అనుసరిస్తోంది. కొంతకాలం ఈ సంస్థలు క్యాష్‌ ఆన్‌ డెలివరీ  అనుసరించాయి. తాజాగా ఫ్లిప్‌కార్ట్‌ అనుసరిస్తున్న ఇఎంఐ విదానంతో అన్నివర్గాలు ఖర్చుతోకూడిన ఉత్పత్తులను సమాన వాయిదాల్లో కొనుగోలుచేసుకోగలుగుతారని ఫ్లిప్‌కార్ట్‌ డిజిటల్‌ విభాగం సీనియర్‌ హెడ్‌ మాయాంక్‌జైన్‌ వివరించారు.